Δήμος Ελευθερίου Βενιζέλου

Ο Δήμος Ελευθερίου Βενιζέλου ήταν δήμος του νομού Χανίων που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Χανίων. Βρισκόταν νότια του Δήμου Χανίων και είχε σαν έδρα τις Μουρνιές. Σύμφωνα με την απογραφή του 2001 ο δήμος είχε συνολικά 10.586 κατοίκους και έκταση 18.806 στρέμματα.

Ο δήμος περιλάμβανε 2 δημοτικά διαμερίσματα:

  Δ.δ. Μουρνιών  
 οι Μουρνιές 
 το Κρύο Νερό 
  Δ.δ. Νεροκούρου  -- ο Νεροκούρος

Εξωτερικοί σύνδεσμοι

Στοιχεία για τον δήμο Ελευθερίου Βενιζέλου από το Υπουργείο Εσωτερικών, Δημόσιας Διοίκησης και Αποκέντρωσης